**Извештај о реализованој седмодневној настави у природи**

**изведеној на Копаонику у периоду од 15.3.2024. до 22.3.2024.године**

Дана 15.3.2024. , године 109 првог циклуса су са својим учитељицама ( Славицом Атанацковић, Сузаном Димитријевић, Љиљаном Пантовић , Катицом Максимовић, Марином Тракић, Снежаном Милошевић, Снежаном Радивојевић и Биљаном Антонијевић Савић) и двема пратиљама ( Јасмином Ћуковић и Александром Мијајловић), кренули на Копаоник на наставу у природи .

Настава у природи је реализована преко туристичке агенције ,,Атлантик травел“ из Јагодине.

Полазак је био испред школе у 08:00 h.. Деца су смештена у два аутобуса ( декера) високе туридтичке класе.

У првом аутобусу су били ученици првог , другог и четвртог разреда, а у другом аутобусу сви ученици трећег разреда.

Пут је био пријатан, а возачи коректни. Вођа пута , представник агенције, нас је обавештавао о појединостима везаним за само путовање и о паузама које ће се правити током пута.

После два сата вожње , направљена је пауза на једној бензинској пумпи, у Ушћу , код Краљева, где су се деца мало освежила, доручковала и ишла до тоалета. После пола сата паузе, наставили смо пут ка Копаонику.и на одредиште смо стигли око 12:30 h.

Учитељице су са децом ушле у објекат крагујевачког одмаралишта, а радници одмаралишта су нам унели кофере које смо још у одласку означили тракама одговарајућих боја ради лакшег распознавања.

Деца су врло брзо смештена по собама , јер је пре поласка направљен план по коме ће се деца сместити ( по одељењима, собе за дечаке, собе за девојчице и пратиље).

Деца су у објекту имала 7 ноћења и 7 пуних пансиона , укључујући и једну ужину у послеподневним сатима.

Први оброк у објекту је био ручак , а последњи доручак.

Храна је била прилагођена деци, а порције обилне ( сваког дана за ручак је била супица или чорбица, главно јело које је садржало месо ( јунеће, пилеће, свињско) или рибу , поврће , салате ( купус , цвекла , краставци) и сезонско воће, а за ужину дезерт и чај).Особље у кухињи је било љубазно и предусретљиво .

На Копаонику је била организована настава , а за ученике првог и другог разреда је било организовано и међународно математичко такмичење ,,Кенгур без граница“. ,

Родитељи су свакоднево обавештавани о активностима деце, њиховом здравственом стању ( уколико је неко од деце био болестан) и путем друштвених мрежа (вибер, фејсбук и инстаграм) добијали су фотографије на којима се виде све активности деце везане за протекли дан.

Један број заинтересованих ученика ( њих 32) је имало и обуку скијања, где су имали прилике да савладају основне елементе скијања и тако буду оспособљени за потпуно уживање на снегу које пружа Копаоник . Они најспособнији и најсмелији су имали прилике да се са инструктором опробају и на жичари ,тако да је 17 торо деце потпуно оспособљено за самостално скијање.

Што се тиче здравља, било је ученика са температуром која је успешно санирана од старане учитељица ( у договору са родитељима ученика и доктором који је био у објекту дечијег одмаралишта).

Један ученик, трећег разреда , Алекса Петронијевић је четвртог дана , после ручка, са учитељицом , доктором и менаџером дечијег одмаралишта превезен у болницу која се налази у Новом Пазару , да би примио инфузију због дехидратације услед повраћања које је започело тог јутра и није престајало. Он је хоспитализован у поменутој болници. Крај њега је све време била учитељица док му нису стигли родитељи из Крагујевца ( по позиву учитељице). Дете је , у пратњи родитеља, сутрадан враћено за Крагујевац, након урађених неопходних анализа и након опоравка у горе поменутој болници .

Такође, Огњен Живковић, ученик првог разреда је последњег дана боравка добио овчије богиње, па је и он, после консултација учитељице са родитељима , враћен кући.

Било је и деце која су температуру имала по један дан, повраћала, имала вирус, али они су успешнио привели крају наставу у природи и заједно са својим вршњацима и учитељицама безбедно се вратила својим кућама.

Деца су била задовољна и срећна због дружења са другарима, стицања новог искуства , оснаживања, самосталности, због уживања на снегу и зимским играма на снегу, упознавања начина живота у планинском пределу, стицању нових знања....

Дана 22.3.2024.године, после доручка, почели смо са последњим припремама за повратак својим кућама. Радници дечијег одмаралишта су изнели дечије кофере и паковали их у аутобусе који су на Копаоник стигли око 11.00h..

Пошто смо се сместили у аутобусе ( исто 2 декера) , кренули смо око 11:45 h за Крагујевац по истом распореду седења као и по доласку.Након једног и по сата вожње, направили смо паузу на истој бензинској пумпи у Ушћу , код Краљева.Након получасовне паузе, наставили смо пут за Крагујевац. На крајње одредиште смо стигли у 15:50 h..

У прилогу је и план рада током наставе у природи израђен по данима са називима активности, циљевима који су реализовани, као и начин на који су пласирани ( остваривани).

**ЗАКЉУЧАК:**

Све у свему, рекреативна настава је успешно реализована у крагујевачком дечијем одмаралишту на Копаонику. Деца су се вратила својим кућама препуна утисака и позитивне енергије због боравка у природи, на чистом ваздуху, целодневног дружења са својим вршњацима, стицања нових сазнања и упознавања нових предела, као и времену које су проводили без мобилних телефона .Посебно би истакли предусретљивост особља у одмаралишту , од саме свакодневне услуге ,преко помоћи организације међународног такмичења „ Кенгур без граница “ до збрињавања болесног детета . Такође треба напоменути да су нам свакодневно била доступна два рекреатора који су својим ангажовањем помогли учитељима да деца у сваком тренутку буду адекватно анимирана и да слободно време проведу организовано ( шетње, журке, игре..), нарочито су уложили изузетан напор при обуци скијаша ,што је и дало посебан печат овој настави у природи .

**ПРЕПОРУКА:**

Припремити кратак филм ( презентацију) о активностима ученика који би користили у наредним годинама при организацији Наставе у природи где би родитељима на један сликовит начин биле приказане могућности које пружа овај вид наставе.

**НАША СУГЕСТИЈА БИ БИЛА:**

Да се у одмаралишту , које је , пре свега дечије одмаралиште, пошто на Копаонику не постоји здравствена амбуланта, убудуће ангажује лекар - педијатар ( који има праксу рада са. болесном децом, који добро познаје лекове који се преписују деци и који се свакодневно сусреће са дечијим болестима), а не лекар опште праксе ( како је до сада била пракса).

У Крагујевцу, дана 02.04. 2024. године

**Учитељи који су реализовали рекреативну наставу на Копаонику :**

Славицоа Атанацковић, Сузана Димитријевић, Љиљана Пантовић,

Катица Максимовић, Марина Тракић, Снежана Милошевић,

Снежана Радивојевић и Биљана Антонијевић Савић.